Un an de la primul lockdown în Marea Britanie. Boris Johnson: "Să ne amintim de curajul arătat de naţiunea noastră".
Marea Britanie își amintește de sacrificiile din ultimul an. Un minut de reculegere s-a ținut în memoria celor 126.000 de victime. Boris Johnson: Să ne amintim de marele curaj arătat de națiunea noastră.
Durere, dar și solidaritate. Sacrificii, dar și determinare. Asta a însemnat, pe scurt, ultimul an pentru Marea Britanie.Pentru cele 126.000 de decese, Regatul Unit a ținut un minut de reculegere. Diseară, întunericul va fi străpuns de lumânări și de lanternele telefoanelor. Premierul Boris Johnson a spus că ultimele 12 luni au fost cele mai dificile din istorie. Iar Prințul Charles a lăudat reacția britanicilor în fața crizei."Cu toții am fost inspirați de inventivitatea la care am asistat, și emoționați dincolo de cuvinte de sacrificiile pe care le-am văzut. Ieșim din această perioadă cu o încredere reînnoită unul în celălalt și cu o credință întărită în societatea noastră", a declarat Prinţul Charles.În urmă cu exact un an, premierul anunța primul lockdown și cerea sacrificii pentru a depăși criza.